Novcavan
Şükür haqqa, yenə gördüm üzünü, 
Bağ, çəmən seyrində gəzən novcavan. 
Bir danış, eşidim xoş avazını, 
Dahanına nabat əzən novcavan.

Sidq ilə çevirdim sənə yönümü, 
Apardın ağlımı, din-imanımı,
Qıya baxıb aldın şirin canımı,
Məstinə gözlərin süzən, novcavan.

Sənsən Məhəmmədin canı, cananı, 
Cənnəti-rizvanı, huri-qılmanı,
Yüz min möhnətinən sevmişəm səni. 
Görüm nə yazıbdı, yazan, novcavan.
Qoşmalar